**ADATKEZELÉSI TÁJÉKOZTATÓ ÉS HOZZÁJÁRULÓ NYILATKOZAT**

Szombathely Megyei Jogú Város Önkormányzata által szervezett Önkéntesek toborzása az „Önkéntes Segítségnyújtás Szombathely” programhoz

**BEVEZETŐ**

Tájékoztatjuk arról, hogySzombathely Megyei Jogú Város Önkormányzata önkénteseket toboroz az Önkéntes Segítségnyújtás Szombathely elnevezésű honlapon *(https://opgrid.net/szombathely/segitsegkeres*) kialakított rendszer keretében, Szombathely város lakói részére a hétköznapi tennivalók elvégzéséhez, úgy mint ételkiszállítás, gyógyszer kiszállítás, kutyasétáltatás, hivatali ügyintézés.

Szombathely Megyei Jogú Város Önkormányzata az önkéntesek személyes adatainak kezelésével kapcsolatban a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. és 14. cikkében foglaltak szerint. Kérjük, hogy az alábbi tájékoztatót figyelmesen olvassa el!

**AZ ADATKEZELŐ ÉS KÉPVISELŐJE ELÉRHETŐSÉGEI**

Az adatkezelő:

Neve: Szombathely Megyei Jogú Város Önkormányzata

*(a továbbiakban: Önkormányzat vagy Adatkezelő)*

Székhely: 9700 Szombathely, Kossuth L. utca 1-3.

Képviselője: Dr. Nemény András, polgármester

Elérhetősége: polgarmester@szombathely.hu

Neve: Pálos Károly Szociális Szolgáltató Központ és Gyermekjóléti Szolgálat

*(a továbbiakban: Szolgáltató vagy Adatkezelő)*

Székhely: 9700 Szombathely, Széll K. u. 4.

Képviselője: Kulcsár Lászlóné intézményvezető

Elérhetősége: szocialis94@paloskaroly.hu

az előbbiek együttesen a továbbiakban Adatkezelők

**ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

Elérhetősége: e-mail: adatvedelem@szombathely.hu; tel.: +36 94 520 248

**ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE, AZ ADATKEZELÉS CÉLJA, JOGALAPJA**

Érintettek köre: Az elektronikus űrlapot kitöltő önkéntesek.

Adatkezelés célja:Az Önkormányzat szociális feladatai ellátása érdekében szükséges személyes adatok nyilvántartása.

Az adatkezelés jogalapja: az érintett hozzájárulása, amelyet a jelen tájékoztató elolvasását követően a <http://www.szombathely.hu/onkentesek/> honlapon adatai megadásával és a hozzájárulás rubrika bejelölésével ad meg (GDPR 6. cikk (1) bekezdés a) pontja alapján).

A kezelt adatok köre: név, e-mail cím, telefonszám, nem, életkor, lakcím, iskolai végzettség és annak típusa, vezetői engedély megléte.

**A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**

Az adatok megismerésére jogosult személyek köre: Az űrlapon kitöltésre kerülő személyes adatokat kizárólag az Önkormányzat és a Szolgáltató által meghatározott kijelölt személyek kezelik.

Adattovábbítás: A személyes adatok EU-n belül más adatkezelő részére, sem harmadik országba, sem nemzetközi szervezet részére nem kerülnek továbbításra.

Adatfeldolgozók: az Adatkezelő az adatkezelési cél elérése érdekében adatfeldolgozót nem vesz igénybe.

**ADATKEZELÉS HELYE, MÓDJA, IDŐTARTAMA**

Az adatkezelés helye, módja: az Adatkezelő az elektronikusan kitöltött űrlapot a rendszerhez készült adatbázis kezelőben tárolja, valamint a könnyű kezelhetőség érdekében táblázatkezelőbe konvertált formában használja, melyet jelszóval védett formában tárol, melyhez csak az Adatkezelő által kijelölt munkatárs fér hozzá az Önkormányzat hálózatán, felhasználónévvel és jelszóval történő Windows autentikáció után. Az űrlap adataihoz és a nyilvántartáshoz sem harmadik személy, sem a program szervezésében közre nem működő munkatárs nem fér hozzá.

Az adatok megőrzésének ideje: a tárolt adatokat az érintett hozzájárulásának visszavonását követően meg kell semmisíteni.

**ADATBIZTONSÁG**

Tájékoztatjuk, hogy az Adatkezelő megteszi mindazokat a technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Az Adatkezelő megfelelő intézkedésekkel védik az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

**AUTOMATIZÁLT DÖNTÉSHOZATAL, PROFILALKOTÁS**

Az Adatkezelők a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaznak, a személyes adatokat profilalkotási céllal nem kezelik.

**AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja vagy tiltakozzon a személyes adatok kezelése ellen. Az Érintett a fentiekben meghatározott jogait az adatkezelő elérhetőségein gyakorolhatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint a zároláshoz (adatkezelés korlátozásához) való jog*

Az Érintett személy a pályázat során megadott adatainak helyesbítését, a törlését valamint zárolását az Adatkezelő elérhetőségein keresztül kérheti. Amennyiben adatait az Adatkezelő jogszabályi kötelezettség alapján kezeli, úgy ezen jogalap alapján, ebből a célból jogosult az Adatkezelő az Érintett kérése ellenére is továbbkezelni.

1. *A tiltakozáshoz való jog*

A jelen tájékoztató szerinti célból történő adatkezelés tekintetében az Érintett az Adatkezelő elérhetőségein keresztül tiltakozhat az adatkezelés ellen, ha álláspontja szerint a Hivatal a személyes adatait nem a jelen adatkezelési tájékoztatóban megjelöltek szerint kezeli.

1. *Az adathordozhatósághoz való jog*

Az Érintett jogosult arra, hogy a rá vonatkozó, általa a Hivatal rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelő egy másik adatkezelőnek továbbítsa.

1. *A hozzájárulás visszavonásának joga*

Az Érintett a hozzájárulását bármely időpontban, korlátozás nélkül visszavonhatja, amely nem érinti a visszavonás előtt adott hozzájárulás alapján végrehajtott adatkezelés jogszerűségét.

**JOGORVOSLAT:**

Amennyiben a személyes adatainak kezelésével kapcsolatos panasza, problémája merülne fel, forduljon hozzánk bizalommal a panasz békés rendezése érdekében. Amennyiben ez nem vezetne eredményre, úgy személyes adataival kapcsolatos bármely jogsértés észlelése esetén az illetékes bírósághoz vagy az adatvédelmi hatósághoz fordulhat.

Elérhetőségek:

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248

**Szombathely Megyei Jogú Város Önkormányzata**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: adatvedelem@szombathely.hu

Honlap: https://www.szombathely.hu

**Pálos Károly Szociális Szolgáltató Központ és Gyermekjóléti Szolgálat**

Székhely: 9700 Szombathely, Széll K. u. 4.

Telefonszám: +36 (94) 505-281

Elektronikus levélcím: szocialis94@paloskaroly.hu

Honlap: https://www. szszkpszhely.hu

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu

**HOZZÁJÁRULÓ NYILATKOZAT**

Az önkormányzat fentiek szerinti tájékoztatása alapján **önkéntes és határozott hozzájárulásomat** adom ahhoz, hogy az Önkormányzat az űrlapon kitöltött személyes adataimat szociális feladatai ellátása érdekében hozzájárulásom visszavonásáig kezelje.